**केंद्रीय विद्यालय अल्मोड़ा**

**प्रथम सत्रांत परीक्षा- 2021-22**

**विषय: हिंदी (आधार)**

**(विषय कोड- 302)**

**कक्षा- ग्यारहवीं**

निर्धारित समय-90 मिनट अधिकतमअंक – 40

**सामान्य निर्देश:**

* **इस प्रश्न पत्र में तीन खंड हैं |**
* **खंड ‘अ’ में तीस प्रश्नों में से केवल पंद्रह प्रश्नों का ही** **उत्तर देना है|**
* **खंड ‘ब’ में छह प्रश्नों में से केवल पांच प्रश्नों का ही उत्तर देना है|**
* **खंड ‘स’ में बाईस प्रश्नों में से केवल बीस प्रश्नों का ही उत्तर देना है|**
* **निर्देशों को बहुत सावधानी से पढ़िए और उनका पालन कीजिए |**
* **इस प्रश्न पत्र में वस्तुपरक प्रश्न पूछे गए हैं |**
* **प्रत्येक प्रश्न के उत्तर में चार विकल्प दिए गए हैं |**
* **विकल्पों में से सबसे उचित का चयन सावधानीपूर्वक कीजिए|**

|  |  |  |
| --- | --- | --- |
| प्रश्न संख्या | खंड ‘अ’ अपठित बोध | 15 अंक |
|  | अपठित गद्यांश पर आधारहत प्रश्न | 10 अंक |
| प्रश्न | निम्नलिखित गद्यांश को ध्यानपूर्वक पढ़िए:- | 10 |
|  | मनुष्य सामाजिक प्राणी है | समाज में रहकर अपनी सेवाओं के आदान-प्रदान से सभी इच्छाओं की पूर्ति करता है। यह भावना मित्रता को जन्म देती है। मित्रता का अर्थ है, सहायक या दोस्त जो हर सुख-दुख में हमारा साथ निभाता है। अत: जीवन में मित्रता का महत्त्व सभी लोग स्वीकार करते हैं। सच्ची मित्रता सुख का सार है। सच्ची मित्रता उन बाहों के समान सहारा देने वाली होती है जो हर मुसीबत में साथ देकर संकट को दूर भगाती है। मित्र बनाते समय हमें सावधानी भी रखनी चाहिए कि अच्छे व्यक्ति को ही अपना मित्र बनाएँ । तड़क-भड़क, शान-शौकत तथा फैशन करने वाले, हँसमुख, मनभाहनी चाल देखकर ही किसी को मित्र नहीं बनाना चाहिए । अच्छे मित्र का मिलना परम सौभाग्य की बात मानी जाती है। वह व्यक्ति माता के समान धैर्य तथा कोमलता रखता है। औषधि के समान कड़वी बात कहकर भी हमारी कमियों को दूर भगाता है तथा हमारा सुधार करता है। जैसे विपत्ति में खजाना काम आ जाता है, विपत्ति से बचा लेता है उसी प्रकार एक अच्छा मित्र हरदम हमारा कल्याण चाहता रहता है । मित्र के नाम पर बुरे लोग भी समाज में मिल जाते हैं। वे हमसे नहीं; हमारे पैसे से प्रेम करते हैं। वे हमारी नैतिकता का पतन कराते हैं। अत: हमें उनसे बचकर ही रहना चाहिए । यह सोचकर मित्रता का हाथ बढ़ाना चाहिए कि वह आगामी जीवन में कितना उपयोगी सिद्ध होगा। मित्रता से अनेक लाभ हैं। सच्चा मित्र सुख, दुख में साथ देता है। हमारी सद्वृत्तियों को बढ़ाता है। जीवन का मार्ग आसान होता जाता है। अत: मित्रता के लाभ का महत्त्व स्वतः स्पष्ट हो जाता है। |  |
|  | निम्नलिखित 10 प्रश्नों के उत्तर के लिए सबसे उचित विकल्पों का चयन कीजिए:- | 10X1=10 |
| 1 | मित्रता को जन्म देती है :  (क) मूर्खता की भावना  (ख) सरलता की भावना  (ग) सामाजिकता की भावना  (घ) असामाजिकता की भावना | 1 |
| 2 | हमारी नैतिकता का पतन कराते हैं :  (क) हमसे प्रेम करने वाले  (ख) हमारे पैसे से प्रेम करने वाले  (ग) हमारे सच्चे मित्र  (घ) उपर्युक्त सभी | 1 |
| 3 | हरदम हमारा कल्याण चाहता है :  (क) सहपाठी  (ख) पड़ोसी  (ग) अच्छा मित्र  (घ) उपर्युक्त तीनों नहीं | 1 |
| 4 | निम्न में से सच्चे मित्र की विशेषता नहीं है-  (क) मुसीबत में साथ देकर संकट को दूर भगाता है।  (ख) हमें हमारी कमियाँ नहीं बताता है  (ग) कड़वी बात कहकर भी हमारी कमियों को दूर भगाता है  (घ) हमारी सद्वृत्तियों को बढ़ाता है | 1 |
| 5 | हमें ऐसे व्यक्ति से मित्रता नहीं करनी चाहिए जो-  (क) हमें कमियाँ बताता है  (ख) मुसीबत में साथ नहीं देता है  (ग) सुख-दुख में साथ देता है  (घ)कोई नहीं |  |
| 6 | मित्रता का लाभ नहीं है-  (क) सुख-दुख में साथ  (ख) अच्छाइयों का विकास  (ग) जीवन का मार्ग आसान बनता है  (घ) हर समय प्रशंसा मिलती है | 1 |
| 7 | हमें मित्र बनाना चाहिए-  (क) हँसमुख व्यक्ति को  (ख) तड़क-भड़क वाले को  (ग) फैशन करने वाले को  (घ) अच्छे व्यक्ति को | 1 |
| 8 | ’मित्रता’ शब्द व्याकरण के अनुसार है :  (क) विशेषण  (ख) संज्ञा  (ग) प्रविशेषण  (घ) सर्वनाम | 1 |
| 9 | ‘सामाजिक’ – मूल शब्द व प्रत्यय का सही विकल्प है :  (क) सामाज + इक  (ख) समाज + ईक  (ग) समाज + इक  (घ) सामा + वजक | 1 |
| 10 | वह व्यक्ति माता के समान धैर्य तथा कोमलता रखता है। -रचना के आधार पर वाक्य भेद है-  (क) सरल  (ख) संयुक्त  (ग) मिश्र  (घ) इनमें से कोई नहीं | 1 |
|  | अथवा  (अपठित गद्यांश पर आधारहत प्रश्न) | 10 अंक |
| प्रश्न | निम्नलिखित गद्यांश को ध्यानपूर्वक पढ़िए:- | 10 |
|  | दबाव में काम करना व्यक्ति के लिए अच्छा है या नहीं, इस बात पर प्रायः बहस होती है | कहा जाता है कि व्यक्ति अत्यधिक दबाव में नकारात्मक भावों को अपने ऊपर हावी कर लेता है, जिससे उसे अक्सर कार्य में असफलता प्राप्त होती है | वह अपना मानसिक और शारीरिक स्वास्थ्य भी खो बैठता है | दबाव को यदि ताकत बना लिया जाए तो न सिर्फ सफलता प्राप्त होती है, बल्कि व्यक्ति कामयाबी के नए मानदंड रचता है | ऐसे बहुत सारे उदहारण हैं जब लोगों ने अपने काम के दबाव को अवरोधक नहीं, बल्कि ताकत बना लिया | “सुख-दुःख, सफलता-असफलता, शांति-क्रोध और क्रिया-कर्म हमारे दृष्टिकोण पर ही निर्भर हैं |”  जोस सिल्वा इस बात से सहमत होते हुए अपनी पुस्तक “यू दी हीलर” में लिखते हैं कि मन मस्तिष्क को चलाता है और मस्तिष्क शरीर को | इस तरह शरीर मन के आदेश का पालन करता हुआ काम करता है |  दबाव में व्यक्ति यदि सकरात्मक होकर काम करे, तो वह अपना सर्वश्रेष्ठ प्रदर्शन करने में कामयाब होता है | दबाव के समय मौजूदा समस्या पर ध्यान केंद्रित करने और बोझ महसूस करने के बजाय यदि यह सोचा जाए कि हम अत्यंत भाग्यशाली हैं, जो एक कठिन चुनौती को पूरा करने के लिए तत्पर हैं, तो हमारी बेहतरीन क्षमताएं स्वयं जाग्रत हो उठती हैं | यदि हम अपनी समस्याओं के बारे में सोचेंगें, तो वे और बड़ी होती महसूस होंगी | अगर अपनी शक्तियों पर ध्यान केंद्रित करेंगें, तो वे भी बड़ी महसूस होंगी | इस बात को हमेशा ध्यान में रखना चाहिए कि “जीतना एक आदत है, पर अफ़सोस! हारना भी आदत ही है |” |  |
|  | निम्नलिखित 10 प्रश्नों के उत्तर के लिए सबसे उचित विकल्पों का चयन कीजिए :- | 10X1=10 |
| 11 | प्रस्तुत गद्यांश की विषयवस्तु क्या है ?   1. मन के हारे हर है मन के जीते जीत 2. व्यक्ति पर दबाव का प्रभाव 3. असफलता के कारण 4. जीतना एक आदत है | 1 |
| 12 | व्यक्ति अत्यधिक दबाव में अपने ऊपर किन भावों को हावी कर लेता है ?   1. सकारात्मक 2. नकारात्मक 3. सकारात्मक एवं नकारात्मक 4. उपरोक्त में से कोई नहीं | 1 |
| 13 | नकारात्मक भावों के हावी होने का क्या परिणाम होता है ?   1. मानसिक रूप से स्वस्थ रहता है 2. सफलता 3. असफलता 4. कामयाबी | 1 |
| 14 | “यू द हीलर” किसकी रचना है ?   1. जॉर्ज वाशिंगटन 2. ब्रेट ली 3. प्रेमचंद 4. जोस सिल्वा | 1 |
| 15 | दबाव को ताकत बना लिया जाए तो क्या होगा ?   1. असफलता (क) व्यक्ति अस्वस्थ रहेगा   (ख) व्यक्ति स्वस्थ रहेगा  (ग) व्यक्ति सफलता प्राप्त करेगा  (घ) व्यक्ति तनावग्रस्त रहेगा   1. स क्रोध | 1 |
| 16 | मन किसको चलाता है ?   1. मस्तिष्क को 2. दिल को 3. हाथ को 4. पैर को | 1 |
| 17 | मस्तिष्क किसको चलाता है ?   1. दिल को 2. दिमाग को 3. शरीर को 4. पैरों को | 1 |
| 18 | शरीर किसके आदेश का पालन करता हुआ काम करता है ?  (क) दिल  (ख) दिमाग  (ग) आत्मा  (घ) मन | 1 |
| 19 | “सुख-दुःख, सफलता, शांति और क्रिया-कर्म किस पर निर्भर हैं ?  (क) हमारे दृष्टिकोण पर  (ग) हमारे शरीर पर  (ख) हमारे पैरों पर  (घ) हमारे दिमाग पर | 1 |
| 20 | यदि हम अपनी शक्तियों पर ध्यान केन्द्रित करेंगे तो क्या होगा ?   1. शक्तियां बड़ी महसूस होंगी 2. समस्याएं बड़ी महसूस होंगी 3. समाधान निकल सकेंगे 4. इनमें से कोई नहीं | 1 |
|  | अपठित पद्यांश पर आधारित प्रश्न | 5 अंक |
| प्रश्न | निम्नलिखित पद्यांश को ध्यानपूर्वक पढ़िए:- | 5 |
|  | प्रभु ने तुमको कर दान किए,  सब वांछित वास्तु विधान किए।  तुम प्राप्त करो उनको न अहो,  फिर है किसका वह दोष कहो ?  समझो न अलभ्य किसी धन को,  नर हो न निराश करो मन को।  किस गौरव के तुम योग्य नही,  कब कौन तुम्हें सुख भोग्य नही ?  जन हो तुम भी जगदीश्वर के ,  सब हैं जिसके अपने घर के ।  फिर दुर्लभ क्या है उसके मन को ?  नर हो, न निराश करो मन को।  करके विधि-वाद न खेद करो,  निज लक्ष्य निरंतर भेद करो।  बनता बस उद्यम ही विधि है,  मिलती जिससे सुख की निधि है।  समझो धिक् निष्क्रिय जीवन को,  नर हो, न निराश करो मन को। |  |
|  | निम्नलिखित 05 प्रश्नों के उत्तर के लिए सबसे उचित विकल्पों का चयन कीजिए:- | 5 अंक |
| 21 | वांछित वस्तुओं को प्राप्त न कर सकने में किसका दोष है ?   1. अकर्मण्य मनुष्यों का 2. समाज में व्याप्त असमानता का 3. निराश नर-नारियों का 4. निराशाजनक परिस्थितियों का | 1 |
| 22 | विधिवाद का खेद कौन व्यक्त करते हैं ?   1. भाग्यवादी लोग 2. विधिवक्ता लोग 3. परिश्रमी लोग 4. भाग्यशाली लोग | 1 |
| 23 | इस काव्यांश से क्या प्रेरणा मिलती है ?   1. नर हैं, अतः निराश न हों 2. आशा के साथ जगदीश्वर पर भरोसा रखें 3. लक्ष्य है, अतः पाने का प्रयास करें 4. नियति निश्चित है, अतः प्रतीक्षा करें | 1 |
| 24 | इस काव्यांश से कवि के कौनसे विचारों का परिचय मिलता है ?   1. कवि अलभ्य धन अर्जित कर गौरव प्राप्ति के लिए प्रेरणा दे रहे हैं | 2. कवि बता रहे हैं भवान जी के लिए सभी जन एक सामान हैं | 3. कवि कर्मण्येवाधिकारस्ते का मार्ग अपना कर्म करने को कह रहे हैं | 4. कवि कह रहे है निराशा त्यागकर नियति स्वीकार करनी चाहिए | | 1 |
| 25 | कवि आस्तिक है, इसका पता कौनसी पंक्ति से चलता है ?  (क) समझो न अलभ्य किसी धन को,  नर हो न निराश करो मन को।  (ख) करके विधि-वाद न खेद करो,  निज लक्ष्य निरंतर भेद करो।  (ग) जन हो तुम भी जगदीश्वर के ,  सब है जिसके अपने घर के ।  (घ) बनता बस उद्यम ही विधि है,  मिलती जिससे सुख की निधि है। | 1 |
|  | अथवा  (अपठित पद्यांश पर आधारहत प्रश्न) | 5 अंक |
| प्रश्न | निम्नलिखित पद्यांश को ध्यानपूर्वक पढ़िए:- | 5 |
|  | नीलाम्बर परिधान हरित पट पर सुन्दर है  सूर्य-चन्द्र युग मुकुट, मेखला रत्नाकर है,  नदियाँ प्रेम प्रवाह, फूल तारे मंडल हैं,  बंदीजन खग-वृन्द शेषफन सिंहासन है,  करते अभिषेक पयोद हैं, बलिहारी इस वेश की,  हे मातृभूमि तू सत्य ही, सगुण मूर्ति सर्वेश की |  जिसकी रज में लोट-लोट कर बड़े हुए हैं  घुटनों के बल सरक-सरक कर खड़े हुए हैं  परमहंस सम बाल्यकाल में सब सुख पाए,  जिसके कारण धूल भरे हीरे कहलाए,  हम खेले कूदे हर्षयुत, जिसकी प्यारी गोद में |  हे मातृभूमि तुझको निरख, मग्न क्यों न हों मोद में ? |  |
|  | निम्नलिखित 05 प्रश्नों के उत्तर के लिए सबसे उचित विकल्पों का चयन कीजिए:- | 5X1=5 |
| 26 | कवि किसका वर्णन कर रहा है ?   1. मातृभूमि 2. ईश्वर 3. देवभूमि 4. नीलाम्बर | 1 |
| 27 | कवि ने पृथ्वी का परिधान किसको बताया है ?   1. रत्नाकर को 2. नीलाम्बर को 3. चन्द्र को 4. नदियों को | 1 |
| 28 | धूलभरे हीरे किसे कहा गया है ?   1. मातृभूमि की अमूल्य संतान को 2. धुल मिट्टी उड़ाने वाले 3. धुल से भरे हीरे 4. इनमें से कोई नहीं | 1 |
| 29 | ‘परमहंस सम बाल्यकाल’ पंक्ति में अलंकार है -   1. यमक 2. उपमा 3. उत्प्रेक्षा 4. रूपक | 1 |
| 30 | ‘समुद्र’ का पर्यायवाची है -   1. नीलाम्बर 2. रत्नाकर 3. बंदीजन 4. सिंहासन | 1 |
| प्रश्न | खंड ‘ब’ अभिव्यक्ति और माध्यम के पाठों पर आधारित प्रश्न | 5 अंक |
| प्रश्न | निम्नलिखित में से किन्ही 05 प्रश्नों के उतर के लिए सबसे उचित विकल्पों का चयन कीजिए:- | 5X1=5 |
| 31 | विद्यालय शब्द का उचित वर्ण विभाजन क्या होगा ?   1. व् + इ + द्य + अ + ल + अ + य + अ   (ख) व् + इ + द्य + अ + ल + अ + य + आ  (ग) व् + ई + द्य + अ + ल + अ + य + अ  (घ) व् + इ + द्य + आ + ल् + अ + य् + अ | 1 |
| 32 | निम्नलिखित शब्दों में से कौनसा शब्द शब्दकोश में सबसे पहले आएगा ?   1. क्या   (ख) कथन  (ग) कृपा  (घ) कमल | 1 |
| 33 | शब्दकोश के क्रमानुसार कौनसा शब्द पहले क्रम पर आएगा ?   1. अमर   (ख) अमृत  (ग) अमरण  (घ) आमरण | 1 |
| 34 | हिंदी शब्दकोश में ‘ज्ञान’ शब्द किस वर्ग के वर्णों में आएगा ?   1. ‘क’ वर्ग के वर्णों में   (ख) ‘च’ वर्ग के वर्णों में  (ग) ‘ट’ वर्ग के वर्णों में  (घ) ‘प’ वर्ग के वर्णों में | 1 |
| 35 | शब्दकोश किसे कहते हैं ?   1. जिसमें शब्दों के अर्थ और परिभाषा दी गई हो   (ख) जिसमें प्रयोग और पदार्थ का भी सन्निवेश हो  (ग) ऐसा ग्रन्थ जिसमें शब्दों की वर्तनी उनकी उत्पत्ति व व्याकरण का निर्देश हो  (घ) उपरोक्त सभी | 1 |
| 36 | कौनसे तीन मुख्य शब्दकोश होते हैं ?  (क) वाक्यकोश, शब्दकोश, विश्वज्ञानकोश  (ख) वर्णकोश, चरित्रकोश, साहित्य कोश  (ग) चरित्रकोश, साहित्यकोश, विश्वज्ञानकोष  (घ) उपर्युक्त सभी | 1 |
|  | खंड ‘स’ पाठ्यपुस्तक व अनुपूरक पुस्तक | 22 अंक |
|  | पठित काव्यांश पर आधारित प्रश्न |  |
| प्रश्न | निम्नलिखित पद्यांश को ध्यानपूर्वक पढ़िए:- | 5 |
|  | बिका दिया घर द्वार,  महाजन ने न ब्याज की कौड़ी छोड़ी,  रह-रह आँखों में चुभती वह  कुर्क हुई बरधों की जोड़ी !  उजरी उसके सिवा किसे कब  पास दुहाने आने देती ?  अह, आँखों में नाचा करती  उजड़ गई जो सुख की खेती ! |  |
| प्रश्न | निम्नलिखित 05 प्रश्नों के उत्तर के लिए सबसे उचित विकल्पों का चयन कीजिए:- | 5X1=5 |
| 37 | उजरी कौन थी ?   1. किसान की बेटी थी 2. किसान की पत्नी थी 3. किसान की गाय थी 4. किसान की भैंस थी | 1 |
| 38 | जमींदार ने किसान का घर क्यों बिकवा दिया ?   1. खुद रहने की लिए 2. किसानी करने के लिए 3. अपने पैसे वसूलने के लिए 4. पैसे उधार लेने के लिए | 1 |
| 39 | किसान की आँखों में कौनसे दृश्य नाचा करते हैं ?   1. अतीत के सूखी संसार की यादें 2. भविष्य के सूखी संसार की बातें 3. हँसी मजाक की बातें 4. इनमें से कोई नहीं | 1 |
| 40 | अवतरण में किसान की पीड़ा के लिए किसे जिम्मेदार ठहराया गया है ?   1. किसान को 2. महाजन को 3. प्रशासन को 4. सरकार को | 1 |
| 41 | अवतरण में किस रस का परिपाक है ?   1. श्रृंगार रस 2. हास्य रस 3. वीर रस 4. करुण रस | 1 |
|  | पठित गद्यांश पर आधारहत प्रश्न | 5 अंक |
| प्रश्न | निम्नलिखित गद्यांश को ध्यानपूर्वक पढ़िए:- | 5 |
|  | पंडित अलोपीदीन स्तंभित रह गए | गाड़ीवानों में हलचल मच गई | पंडितजी के जीवन में कदाचित् यह पहला ही अवसर था कि उनको ऐसी कठोर बातें सुननी पड़ी | बदलू सिंह आगे बढ़ा किन्तु रॉब के मारे यह साहस न हुआ कि उनका हाथ पकड़ सके |पंडितजी ने धर्म को धन का ऐसा निरादर करते कभी नहीं देखा था | विचार किया यह अभी उद्दंड लड़का है | मायामोह के जाल में अभी नहीं पड़ा | अल्हड़ है, झिझकता है | बहित दीनभाव से बोले- बाबू साहब, ऐसा न कीजिए, हम मिट जाएँगे | इज्ज़त धुल में मिल जाएगी | हमारा अपमान करने से आपके हाथ क्या आएगा | हम किसी तरह आपसे बाहर थोड़े ही हैं | |  |
| प्रश्न | निम्नलिखित 05 प्रश्नों के उत्तर के लिए सबसे उचित विकल्पों का चयन कीजिए :- | 5X1=5 |
| 42 | उपर्युक्त गद्यांश के लेखक कौन हैं ?   1. धर्मवीर भारती   (ख) महादेवी वर्मा  (ग) मुंशी प्रेमचंद  (घ) मियाँ नसीरुद्दीन | 1 |
| 43 | इस कहानी के मुख्य पात्र का क्या नाम है ?   1. वंशीधर 2. वंशीराम 3. धंशीराम 4. मुंशीराम | 1 |
| 44 | बदलू सिंह कौन था ?   1. थानेदार 2. जमादार 3. उक्त दोनों 4. इनमें से कोई नहीं | 1 |
| 45 | पंडित अलोपिदीन किस कारण स्तंभित हो गए?   1. दारोगा के डर से   (ख) बेईमानी करते पकडे जाने के कारण  (ग) जीवन में पहली बार कठोर बातें सुनने के कारण  (घ) जेल जाने के डर से | 1 |
| 46 | पंडितजी ने वंशीधर का कठोर व्यवहार देखकर क्या सोचा ?  (क) दारोगा उद्दंड लड़का है  (ख) मायामोह के जाल में नहीं पडा है  (ग) यह रिश्वत लेने में झिझकता है  (घ) उपरोक्त सभी | 1 |
| प्रश्न | पाठ्यपुस्तक के पठित पाठों पर आधार पर प्रश्न | 5 अंक |
|  | निम्नलिखित 05 प्रश्नों के उतर के लिए सबसे उचित विकल्पों का चयन कीजिए :- | 5X1=5 |
| 47 | मियाँ नसीरुद्दीन ने अखबार के विषय में क्या कहा था ?   1. खोजियों की खुराफात 2. धार्मिक लोगों का प्रयास 3. आय का साधन 4. प्रसिद्धि का आसान तरीका | 1 |
| 48 | मियाँ नसीरुद्दीन के अनुसार काम कैसे सीखा जाता है ?   1. नसीहतों से 2. बातों से 3. खेल से 4. करने से | 1 |
| 49 | मोहन किस परिवार से संबंध रखता है ?   1. गरीब लोहार परिवार से   (ख) अमीर लोहार परिवार से  (ग) गरीब ब्राह्मण परिवार से  (घ) अमीर ब्राह्मण परिवार से | 1 |
| 50 | कबीर ने क्या जान लिया था -   1. ईश्वर अनेक रूप है 2. ईश्वर एक रूप है 3. ईश्वर नहीं है 4. इनमें से कोई नहीं | 1 |
| 51 | ‘सींची-सींची’ में कौनसा अलंकार है ?  (क) श्लेष  (ख) उपमा  (ग) पुनरुक्ति प्रकाश  (घ) मानवीकरण | 1 |
| 52 | 'मेरे तो गिरिधर गोपाल' पद में किस रस की अभिव्यक्ति हुई है?   1. श्रृंगार रस 2. भक्ति और शांत रस 3. भयानक रस 4. अद्भुत रस | 1 |
| प्रश्न | अनुपूरक पाठ्यपुस्तक के पाठों पर आधारित प्रश्न | 5 अंक |
| प्रश्न | निम्नलिखित में से किन्ही 05 प्रश्नों के उत्तर के लिए सबसे उचित विकल्पों का चयन कीजिए :- | 5 |
| 53 | लता के पहले प्रसिद्द गायिका ........................... का चित्रपट संगीत में अपना ज़माना था, परंतु लता उससे आगे निकल गई | (उचित विकल्प से रिक्त स्थान की पूर्ति कीजिए |   1. आशा पारेख 2. श्रेया घोषाल 3. नूरजहाँ 4. उपरोक्त सभी | 1 |
| 54 | कथन – आजकल घरों में सुनाई देने वाले बच्चों के गाने में बड़ा अंतर हो गया है | आजकल के नन्हे-मुन्ने भी स्वर में गुनगुनाते हैं | कारण – लता इस जादू का कारण है |   1. कथन सही व कारण गलत है 2. कथन गलत व कारण सही है 3. कथन व कारण दोनों सही हैं 4. कथन व कारण दोनों गलत हैं | 1 |
| 55 | निम्नलिखित में से कौनसी एक लता के गाने की विशेषता नहीं हैं ?   1. मादक उत्तान 2. नादमय उच्चार 3. स्वरों की निर्मलता 4. गानपन | 1 |
| 56 | निम्न में से कौनसी एक चित्रपट संगीत की विशेषता नहीं है ?   1. गंभीरता 2. चपलता 3. सुलभता व लोच 4. आसान लयकारी | 1 |
| 57 | स्वर, लय और शब्दार्थ का त्रिवेणी संगम व महफ़िल की बेहोशी किसके गीतों में पाई जाती है ?   1. लता मंगेशकर के गीतों में 2. नूरजहाँ के गीतों में 3. अलका याग्निक के गीतों में 4. आशा भोंसले के गीतों में | 1 |
| 58 | विलायत खां किस वाद्य यन्त्र के वादन के क्षेत्र में अपने पिता की तुलना में बहुत आगे निकला गए ?   1. तबला वादन 2. बांसुरी वादन 3. सितार वादन 4. ढोलक वादन | 1 |